АХҚО-да мыңнан астам шетелдік IT мамандарына көмек көрсетілді
DATE: 12:17, 28 Маусым 2022 | GMT +5
TITLE: АХҚО-да мыңнан астам шетелдік IT мамандарына көмек көрсетілді
URL: https://kaz.inform.kz/news/ahko-da-mynnan-astam-sheteldik-it-mamandaryna-komek-korsetildi_a3949031/
META: DATE: 12:17, 28 Маусым 2022 | GMT +5
TOTAL WORDS: 133
AUTHOR(S):
TEXT: «ІТ-экожүйесін дамытудың маңызды бөлігі – адами капитал. Мемлекет басшысы 2025 жылға қарай кемінде 100 мың білікті IT- маманын даярлау міндетін қойды. Өткен жылдың соңына дейін 22 мыңнан астам IТ-маман дайындалды», - деді Б. Мусин Үкіметтің бүгінгі отырысында. Министрдің айтуынша, ел өңірлерінде 3 IT-технопарк ашылды. 2021 жылы 7 жекеменшік инновациялық IT-мектебі ашылды. Осы жылы жаңа 4 мектеп ашылды. «Жоғары оқу орындарында ІТ білімінің сапасын арттыру үшін 14 ІТ факультеттерін профильдік IT-университеттермен интеграциялау жүргізілді. IT-экспорт соңғы екі жылда 2 есе өсімді көрсетті. Өткен жылы IT нарығы 3, 6 млрд АҚШ долларын құрады. Елімізге шетелдік IT-компанияларды көшіру бойынша үлкен жұмыс жүргізілуде. Қазірдің өзінде айтарлықтай нәтиже бар, бұл бағыттағы жұмыс өз жалғасын табады. АХҚО Экспат орталығында «бір терезе» қағидатымен шетелдік IT-мамандар үшін арнайы қызмет іске қосылды. Бүгінде мыңнан астам IT маманына көмек көрсетілді», - деді Бағдат Мусин
